11 หุ้นบลูชิพวอลุ่มทะลัก-วิ่งกระฉูดเกิน 10% รับวัคซีนโควิด หนุนศก.ฟื้น
11 หุ้นบลูชิพวอลุ่มทะลัก-วิ่งกระฉูดเกิน 10% รับวัคซีนโควิด หนุนศก.ฟื้น
11 หุ้นบลูชิพวอลุ่มทะลัก-วิ่งกระฉูดเกิน 10% รับวัคซีนโควิด หนุนศก.ฟื้น
10 พ.ย. 2563

สืบเนื่องจากดัชนีตลาดหุ้นไทยวันนี้ (10 พ.ย.) ปรับตัวขึ้นอย่างร้อนแรง โดยล่าสุด ณ เวลา 15.13 น. อยู่ที่ 1,338.81 จุด บวก 52.93 จุด หรือ 4.12% สูงสุดที่ 1,346.72 จุด ต่ำสุดที่ 1,313.04 จุด ด้วยมูลค่าซื้อขาย 1.23 แสนล้านบาท
โดย บล.ฟินันเซีย ไซรัส ระบุว่า ตลาดหุ้นไทยในช่วงบ่ายนี้ปรับตัวขึ้นกว่า 50 จุดต่อเนื่องจากภาคเช้า แรงกว่าตลาดต่างประเทศ โดยตลาดหุ้นในภูมิภาคเอเชียเคลื่อนไหวในแดนบวกเป็นส่วนใหญ่แต่ไม่มากเท่าบ้านเรา และดาวโจนส์ฟิวเจอร์สบวกไปราว 80 จุด ส่วนตลาดในยุโรปเปิดเทรดบ่ายนี้ก็คาดว่าจะอ่อนตัวลงหลังจากที่ขึ้นไปแรงเมื่อวานนี้ ตอบรับความคืบหน้าวัคซีนต้านไวรัสโควิด-19 หลังจากไฟเซอร์ และ BioNTech แถลงว่าผลการทดลองร่วมกันพัฒนาวัคซีนมีประสิทธิภาพมากกว่า 90%
ทั้งนี้ ตลาดบ้านเราปรับขึ้นได้แรงกว่าตลาดต่างประเทศ เป็นผลจากตลาดบ้านเราอิงท่องเที่ยวมาก ทำให้กลุ่มท่องเที่ยว, โรงแรม, สายการบิน ปรับขึ้นได้ดีในวันนี้ หลังจากที่ร่วงลงไปหนักในช่วงที่ผ่านมา อย่างไรก็ดี ดัชนีฯขึ้นมาจะทดสอบเส้นค่าเฉลี่ย 200 วันที่ 1,340 จุด ทำให้มีโอกาสที่จะพักตัวได้หลังจากที่ปรับขึ้นมาเร็วมาก พร้อมให้แนวรับ 1,320-1,310 จุด ส่วนแนวต้าน 1,340-1,350 จุด
“ข่าวหุ้นธุรกิจออนไลน์” จึงได้ทำการสำรวจหุ้นในกลุ่มดัชนี SET50 พบว่า หุ้นราคาส่วนใหญ่ปรับตัวขึ้นอย่างร้อนแรง โดยหุ้นที่ปรับตัวขึ้นเกิน 10% มีจำนวน 11 ตัว ได้แก่ MINT, AWC, CPN, AOT, KBANK, TOP, CRC, BH, BDMS, SCB และ BBL
